คุ้นๆผุดแคมเปญ ช่วยกรณ์ตั้งชื่อพรรค หลังโบกมือลาประชาธิปัตย์
กรณ์ จาติกวณิช ผุดแคมเปญ ช่วยกรณ์ตั้งชื่อพรรค หลังลาออก ส.ส. และสมาชิกพรรคประชาธิปัตย์ ให้โจทย์ DNA พรรคใหม่ พร้อมเปลี่ยนแปลงแต่รอบคอบ-พูดสิ่งที่จะทำ-ไทยเข้าใจ ทัดเทียม เท่าทันโลก17 ม.ค. 2563 หลังจากที่กรณ์ จาติกวณิช ส.ส.บัญชีรายชื่อของพรรคประชาธิปัตย์ ซึ่งร่วมทางอยู่กับพรรคมานานถึง 15 ได้ลาออกจากการเป็น ส.ส. และลาออกจากพรรคประชาธิปัตย์เมื่อวันที่ 15 ม.ค. ที่ผ่านมา จากนั้นก็ตามมาด้วยการลาออกของอรรถวิชช์ สุวรรณภักดี อดีตผู้สมัคร ส.ส. ในวันถัดมา กรณีดังกล่าวมีการคาดการณ์กันว่าเกิดจากความผิดหวังคณะผู้บริหารพรรคชุดปัจจุบันที่ปิดกั้นบทบาทของกรณ์ทุกทาง ถึงขนาดดึงปริญญ์ พานิชภักดิ์ มาเป็นหัวหน้าทีมเศรษฐกิจพรรคจึงทำให้กรณ์มีแนวคิดที่จะออกมาทำพรรคการเมืองใหม่ล่าสุดวันนี้ กรณ์ ได้แสดงความเห็นผ่านเฟสบุ๊คแฟนเพจ โดยประกาศแคมเปญ ช่วยกรณ์ตั้งชื่อพรรค โดยเขาระบุว่า ตั้งแต่เมื่อวานนี้ได้ยืนยันไปชัดเจนแล้วว่า ตั้งใจจะทำพรรคการเมืองแบบใหม่ โดยรวมพลคนมีของจากทั่วทั้งประเทศมาช่วยกันพัฒนาบ้านเมืองนั่นหมายถึงการตั้งพรรคใหม่และทำงานด้วยวิธีการที่ใหม่จริงๆ พร้อมขอเชิญชวนทุกคนมาช่วยกัน ชื่อพรรคการเมืองพรรคใหม่ที่จะจัดตั้งขึ้นกรณ์ระบุถึง DNA ของพรรคที่กำลังจะเกิดขึ้นว่า ประกอบด้วย 1.Startup ต้องกล้าคิด กล้าลุย พร้อมเปลี่ยนแปลง แต่รอบคอบ 2.ปฏิบัตินิยม มุ่งทำงาน ลงมือจริง พูดแต่ในสิ่งที่จะทำ และ 3.Global Mindset ไทยเข้าใจ-ทัดเทียม-เท่าทันโลก โดย 5 ชื่อที่ทางทีมงานคิดว่าเหมาะที่สุด ผู้ที่ช่วยตั้งชื่อจะได้รับเชิญมาร่วมงานด้วยกันผู้สื่อข่าวรายงานเพิ่มเติมด้วยว่า การจัดแคมเปญให้ประชาชนเข้ามามีส่วนร่วมในการตั้งชื่อพรรคนี้ไม่ใช่เรื่องใหม่แต่อย่างใด หากแต่เป็นแคมเปญที่ ธนาธร จึงรุ่งเรืองกิจ หัวหน้าพรรคอนาคตใหม่เคยทำมาก่อนตั้งแต่ช่วงเดือน มี.ค. 2561
กรณ์ จาติกวณิช ผุดแคมเปญ ช่วยกรณ์ตั้งชื่อพรรค หลังลาออก ส.ส. และสมาชิกพรรคประชาธิปัตย์ ให้โจทย์ DNA พรรคใหม่ พร้อมเปลี่ยนแปลงแต่รอบคอบ-พูดสิ่งที่จะทำ-ไทยเข้าใจ ทัดเทียม เท่าทันโลก17 ม.ค. 2563
กรณ์ จาติกวณิช,ช่วยกรณ์ตั้งชื่อพรรค,พรรคประชาธิปัตย์